El Pla Esprint està valorat en més de 5.000 € i l'empresa haurà de pagar 1.000 € durant el programa.
El termini per presentar la sol·licitud finalitza el 13 de gener de 2017
En el cas que algun d'aquests documents ja hagi estat presentat en convocatòries anteriors d'ACCIÓ, no caldrà presentar-lo en aquesta convocatòria sempre que el sol·licitant presenti una declaració responsable en la qual s'especifiqui aquest document, la data en què es va presentar a ACCIÓ i s'hi faci constar que continua essent vigent.
Les start-ups que vulguin optar a aquest ajut han de complir els requisits següents:
Start-ups amb seu a Catalunya, entenent per start-up una empresa, innovadora, amb un model de negoci escalable i repetible a entorns globals.
Start-ups de fins a vuit anys de vida.
L'equip fundador de la start-up ha de ser d'emprenedors, no pas empreses o institucions, i aquests han de tenir la majoria de les participacions de l'empresa.
Start-ups amb un mínim de quatre persones (socis i/o treballadors) dedicats de forma complerta a la start-up.
Start-ups, qualsevol que sigui la seva forma jurídica, que estiguin legalment constituïdes en el moment de presentació de la sol·licitud i que exerceixin una activitat econòmica.
Start-ups amb una facturació de més de 50.000 € (per empreses del sector TIC i mobile) i, per a la resta de sectors un mínim de 200.000 € en el darrer exercici tancat, a excepció del de la biotecnologia que hauria d'acreditar un mínim de 200.000 € de finançament obtingut o haver-lo aconseguit durant els tres primers trimestres de l'any.
El Pla ofereix els següents serveis a l' Start-up durant 8 mesos:
ACCIÓ es farà càrrec de la totalitat de les despeses subvencionables, que es valoren en més de 5.000€, mentre que el beneficiari haurà de pagar una quota d'adhesió de 1.000 euros.
Les empreses han d'estar constituïdes segons alguna de les formes jurídiques següents: societat civil privada, societat de responsabilitat limitada, societat anònima, societat laboral i societat cooperativa.
Un cop formalitzada la sol·licitud, i havent adjuntat el pla d'empresa en PDF i el formulari excel, s'enviarà telemàticament a ACCIÓ.
Per altra banda, cal registrar pel canal presencial la sol·licitud en paper i signada, sense el document PDF ni el formulari Excel.
Consultar l'horari de registre de documentació
Consultar les instruccions per al registre administratiu
El termini màxim per resoldre i notificar la resolució és de sis mesos a comptar des de la data de finalització del termini de presentació de sol·licituds.
Un cop transcorregut aquest termini, si no s'ha produït la notificació esmentada, s'entendrà que la sol·licitud és desestimada per silenci administratiu.
La resolució, amb indicació de la quantia de l'ajut atorgat i de les condicions i els terminis per a la realització de l'actuació que ha rebut l'ajut, es notificarà als beneficiaris, amb el seu consentiment previ, mitjançant l'enviament d'un correu electrònic a l'adreça que el/la sol·licitant hagi facilitat al formulari de sol·licitud.
Quan hi hagi constància de la recepció de la notificació a l'adreça electrònica i transcorrin deu dies naturals sense que s'accedeixi al seu contingut, s'entendrà que s'ha rebutjat la notificació, llevat que d'ofici o a instància del destinatari es comprovi la impossibilitat tècnica o material d'accedir-hi.
Contra la resolució que dicti el/la conseller/a delegat/da d'ACCIÓ, que exhaureix la via administrativa, es pot interposar recurs davant l'ordre jurisdiccional contenciós administratiu en el termini de dos mesos a comptar des de l'endemà de la seva notificació, sens perjudici que, potestativament, es vulgui interposar recurs de reposició en el termini d'un mes a comptar des de l'endemà de la seva notificació.
Amb la fermesa de la resolució de concessió de la subvenció s'entén que el beneficiari declara, tàcitament, trobar-se al corrent de les seves obligacions tributàries i amb la Seguretat Social.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com l'establert als articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.